ปกติผมแทบจะไม่ทานเนื้อแล้ว ปีนึงนับครั้งได้นะครับ แล้วครั้งนี้ก็โดนเพื่อนชวนไปลองทาน ตอนแรกก็นึกไม่ออกว่าร้านจะเป็นแบบไหน นึกว่าเป็นแบบร้านก๋วยเตี๋ยวเนื้อตุ๋นหรือเป็นร้านสเต็กเนื้อในห้องแอร์ พอมาถึงร้านก็ต้องร้องอ๋อ มาแนวปิ้งย่าง เริ่มแรกผมก็งงกับเตาปิ้งว่ามันดูเล็กๆ น่ารักดี ส่วนน้ำมันที่ใช้ไม่ให้เนื้อติดกับถาดคือ "เนย" ซึ่งเป็นสิ่งที่ผมชอบทานมากและทำให้อาหารหอมน่าทาน พอเห็นเท่านี้ก็รู้สึกว่าน่าจะดีไปเกินครึ่งแล้ว พอได้ลองทานยิ่งชอบมากครับ เพราะเนื้อนิ่มมาก อร่อยมาก หอมกลิ่นเนย นับว่าเป็นสวรรค์ของคนทานเนื้อเลยนะครับ ส่วนอาหารอื่นๆก็อร่อยเลยครับ เป็นมื้อเย็นที่ประทับใจมากครับ แต่..... มีข้อควรระวังอย่านึงสำหรับสาวๆที่ผิวบอบบางนะครับ เวลาย่างเนื้อเนยมันจะกระเด็นเยอะมาก ควรหาหนุ่มๆไปคอยบริการจะดีมากครับ